《松庵为友人》
宋代·翟杰

秦封未到栋梁身，甘住青山作主人。三径高风聊傲世，一窝生意不关春。

香翻酒瓮寒涛滑，光拥书床晚翠匀。欲买西邻分半榻，溪猿云鹤许相亲。

作者简介：翟杰，号朴庵，东莞（今属广东）人。高宗绍兴五年（一一三五）进士（清雍正《广东通志》卷三一）。孝宗淳熙七年（一一八○）为化州司户，创桂华书院。事见《宋元学案补遗》卷三六。